

## **HYGIENICKÉ OPATRENIA PRI OBMEDZENEJ PREVÁDZKE ARCHÍVU, MÚZEA A DOKUMENTÁCIE DIVADELNÉHO ÚSTAVU:**

***Bádateľňa a videotéka Divadelného ústavu bude až do odvolania pre verejnosť otvorená v bezpečnostnom v režime.***

***Bádateľňa – utorok a štvrtok od 9:00 – 15:00 hod.***

***Videotéka – pondelok a piatok od 9:00 – 15:00 hod.***

**Pokyny pre návštevníkov archívu, múzea a dokumentácie Divadelného ústavu:**

1. Návšteva archívu, múzea a dokumentácieDivadelného ústavu je možná len na základe dopredu dohovoreného dňa, presného času návštevy bádateľne a videotéky a dopredu doručeného zoznamu požadovaných dokumentov.
2. Pred príchodom do bádateľne a videotéky je každý návštevník povinný vyplniť dotazník, resp. čestné vyhlásenie návštevníka o svojom zdravotnom stave, ktoré je k dispozícii na webovej stránke Divadelného ústavu alebo priamo v bádateľni a videotéke.
3. Každý návštevník je povinný vydezinfikovať si ruky pri vstupe do sídla Divadelného ústavu. Dezinfekčné prostriedky sa nachádzajú na vrátnici pri vstupe do budovy a pri vstupe do priestorov Divadelného ústavu.
4. Každý návštevník je pred poskytnutím služieb povinný podrobiť sa meraniu teploty, ktoré vykonávajú zamestnanci ODDID.
5. Každý návštevník je povinný nosiť a mať na sebe po celú dobu zotrvávania v bádateľni ochranné rúško a rukavice. Ak nedisponuje vlastnými ochrannými prostriedkami, je povinný si ochranné rúško alebo rukavice zakúpiť na sekretariáte Divadelného ústavu.
6. Každý návštevník je povinný v bádateľni a videotéke používať vlastné písacie potreby.
7. Pri odchode z bádateľne a videotéky návštevník odhodí ochranné rukavice do zbernej nádoby určenej na tieto účely a označenej „Odpad - ochranné rukavice“, ktorá bude umiestnená pri východe z bádateľne a videotéky.

